abachi
Store norske leksikon,Biologi,Planteriket,Dekkfrøete planter,Tofrøbladete planter,Kattostordenen,Kattostfamilien,Triplochiton
Abachi er en løvtreart i kattostfamilien (tidligere i Sterculiaceae). Treet hører opprinnelig hjemme i Vest-Afrika.
Kjerneveden er lys gulbrun og temmelig grov i struktur. Fiberne veksler retning under veksten og gir striper av varierende bredde i radialsnitt. Tettheten ved 15 prosent fuktighet er cirka 0,40 gram/cm3, som er noe lavere enn for gran.Veden er myk og ikke særlig sterk. Den krymper lite og er stabil, men angripes lett av blåvedsopp. Den er lett å bearbeide, men gir dårlig feste for skruer og spiker. Med sin struktur og sine store dimensjoner er abachi et meget brukt råstoff i finérproduksjon. Som helved brukes den for eksempel til proteser, møbler og bilderammer. Les mer i Store norske leksikon kattostfamilien